Richard Christopher Carrington

Richard Christopher Carrington (1826–1875)  Chisholm, Hugh, red. (1911): «Carrington, Richard Christopher», Encyclopædia Britannica, 11. utg., Cambridge University Press. var en engelsk astronom som oppdaget solens differensialrotasjon ved hjelp av observasjoner av solflekkene i 1863. I 1859 observerte han og en annen engelsk astronom, Richard Hodgson, uavhengig av hverandre, for første gang en solerupsjon. På grunn av en variasjon observert i magnetometeret i Kew Gardens og en geomagnetisk storm storm påfølgende dag, mistenkte Carrington at det var en sammenheng mellom solerupsjonen og disse jordiske hendelsene. 

Selv om Carrington ikke oppdaget den 11-årlige solflekksyklus, skulle hans observasjoner etter han hadde hørt om Heinrich Schwabe føre til at nummereringen av syklene ble knyttet til hans navn. Således var solflekksmaksimum i 2002 av den 23. «Carringtonsyklus». Carrington fastslo også elementene ved solens rotasjonsakse på grunnlag av solflekksbevegelsene, og hans resultater ble stående også inn på 2000-tallet.

Carringtonrotasjon er et system for måling av sollongituder basert på hans observasjoner av de lavlatitude solrotasjonsrater.

Carrington foretok de første observasjoner som førte til oppdagelsen av Spörers lov. 

Han vant Royal Astronomical Societys gullmedalje i 1859.

 Bibliografi 
 (1855): Results of Astronomical Observations Made at the Observatory of the University, Durham ...
 (1857): Catalogue of 3735 Circumpolar Stars
 (1863): Observations of the Spots on the Sun from 1853 to 1861

 Referanser 

 Eksterne lenker 
 Biografi ved High Altitude Observatory
 The Sun Kings – biografi
 Solarstorms.org – Omfattende historie om Carrington ved astronomen Sten Odenwald

Kategori:Britiske astronomer
Kategori:Personer fra London
Kategori:Artikler i astronomiprosjektet
Kategori:Medlemmer av Royal Society
Kategori:Mottakere av Royal Astronomical Societys gullmedalje